Document ID: 32005R0425

UREDBA KOMISIJE (ES) št. 425/2005
z dne 15. marca 2005
o spremembi Uredbe Evropskega parlamenta in Sveta (ES) št. 998/2003 glede seznamov držav in ozemelj
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS, (1) in zlasti členov 10 in 21 Direktive,
ob upoštevanju naslednjega:
(1)
Uredba (ES) št. 998/2003 določa seznam tretjih držav in ozemelj, iz katerih se lahko dovoli vnos hišnih živali v Skupnost, če so upoštevane določene zahteve.
(2)
Začasni seznam je bil določen z Uredbo (ES) št. 998/2003, kakor je bila spremenjena z Uredbo Komisije (ES) št. 592/2004 (2). Ta seznam vključuje države in ozemlja, proste stekline, ter države, v zvezi s katerimi je bilo ugotovljeno, da tveganje zaradi prenosa stekline v Skupnost, kot posledica premikov z njihovih ozemelj, ni nič večje kakor tveganje, povezano s premiki med državami članicami.
(3)
Iz podatkov, ki jih je posredoval Tajvan, je razvidno, da je Tajvan prost stekline in da tveganje prenosa stekline v Skupnost, kot posledica premikov hišnih živali iz Tajvana, ni nič večje kakor tveganje, povezano s premiki med državami članicami. Zato se Tajvan vključi na seznam držav in ozemelj, določen v Uredbi (ES) št. 998/2003.
(4)
Zaradi jasnosti je treba seznam držav in ozemelj nadomestiti v celoti.
(5)
Uredbo (ES) št. 998/2003 je treba zato ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga II k Uredbi (ES) št. 998/2003 se nadomesti z besedilom v Prilogi k tej uredbi.
Člen 2
Ta uredba začne veljati 19. marca 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. marca 2005

Labels: 5
0
3
8
6
18